La+Filosofia

**En una web sobre la filosofia s'han de tenir clares les bases, així que posem la historia/origens**:
 La **filosofia** és una disciplina que per mitjà de la lògica i el raonament cerca de donar una explicació de tots els coneixements possibles i del lloc que ocupa l'home en la naturalesa. També ha estat definida com l'estudi dels conceptes i principis més fonamentals i generals relacionats amb el pensament, l'acció i la realitat. La filosofia és un camp d'estudi que inclou diverses subdisciplines com l'estètica, l'epistemologia, l'ètica, la lògica i la metafísica. El mètode fonamental de la filosofia és l'ús del raonament per avaluar els arguments. Tanmateix, l'abast i la metodologia de la filosofia no són rígids. El que representa la filosofia és un tema discutible i varia d'acord a les diferents tradicions filosòfiques. El terme filosofia prové del grec "Φιλοσοφία" (philo-sophia) que significa "amor per la saviesa". Els filòsofs de l'antiga Grècia -inspirats en part en el pensament religiós d'Homer i d'Hesíode i, potser, en coneixements antics de Babilònia i Egipte- distingien el desig per la saviesa dels desigs per les coses materials, els vicis i la satisfacció dels desigs corporals. La definició de saviesa pels grecs antics incloïa la virtut i el coneixement. Tanmateix, és difícil definir la filosofia avui dia atès el rang variat d'idees que s'han catalogat com a filosofies. La filosofia difereix de les ciències exactes, atès que les qüestions filosòfiques no es poden resoldre empíricament, i de la religió, atès que no es basa en la fe ni en la revelació. Altres definicions, però, com la del Diccionari d'Oxford de Filosofia estableixen que "la segona meitat del segle XX... prefereix considerar la reflexió filosòfica com la continuïtat de la millor pràctica de qualsevol altre camp d'investigació intel·lectual". De fet, moltes de les teories i especulacions dels filòsofs de l' Antiguitat en l'àrea de la filosofia natural van formar, amb el temps, la base de les explicacions científiques. Encara que tota definició sobre la filosofia és controvertible, i que la disciplina s'ha expandit i ha canviat al llarg de la història, en funció de quin tipus de preguntes eren interessants o rellevants en una època en particular, hi ha un cert consens en què la filosofia és un mètode i no necessàriament un conjunt de declaracions, proposicions o teories.

 Se sol dividir la història de la filosofia en els períodes següents: No hi ha un acord unànime sobre aquesta divisió, hi ha qui creu que la filosofia moderna i contemporània formen un únic bloc, o que la filosofia medieval es només la visió religiosa de les qüestions de la filosofia antiga. Diversos pensadors afirmen que no es pot assimilar l'evolució de les etapes filosòfiques a les edats de la història, com mostra aquesta classificació.
 * 1) Filosofia antiga
 * 2) Filosofia medieval
 * 3) <span style="font-family: Verdana,Geneva,sans-serif"><span style="color: rgb(162, 13, 222)">Filosofia moderna
 * 4) <span style="font-family: Verdana,Geneva,sans-serif"><span style="color: rgb(162, 13, 222)">Filosofia contemporània

<span style="color: rgb(162, 13, 222)"> <span style="font-family: Verdana,Geneva,sans-serif"><span style="color: rgb(162, 13, 222)"> <span style="color: rgb(162, 13, 222)"><span style="font-family: Verdana,Geneva,sans-serif">Marta Vallejo i Laura Lloansi